РЕШЕНИЕ НА КОМИСИЯТА
от 30 юни 2008 година
за отмяна на Решение 2008/377/ЕО относно някои защитни мерки във връзка с класическата чума по свинете в Словакия
(нотифицирано под номер C(2008) 3223)
(текст от значение за ЕИП)
(2008/553/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като има предвид, че:
(1)
В Словакия са възникнали огнища на класическа чума по свинете.
(2)
Решение 2008/377/ЕО на Комисията от 8 май 2008 г. относно някои защитни мерки във връзка с класическата чума по свинете в Словакия (2) беше прието, за да бъдат подпомогнати мерките, предприети от Словакия в рамките на Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (3).
(3)
Информацията, предоставена от Словакия, показва, че огнищата на класическа чума по свинете в посочената държава-членка са ликвидирани, а резултатите от епидемиологичното проучване показват, че няма допълнително разпространение на класическата чума по свинете.
(4)
Следователно Решение 2008/377/ЕО следва да бъде отменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2008/377/ЕО се отменя.
Член 2
Адресати на настоящото решение са държавите-членки.
Съставено в Брюксел на 30 юни 2008 година.